Kaszubsko godka (kasz. "kaszëbsczi jãzëk" ) – godka ze zachodniosłowiańskij grupy, keryj na sztand 2011 używo we Polsce w doma 108 tyś. ludzi, zauobycz Kaszubōw. Kaszubsko godka to je jedna ze pōmorskich godkōw – ô jeji ôdrymbności godało sie już we XIX storoczu. Za nojstarsze kaszubske durki widzi sie "Duchowne piesnie Dra Marcina Luthera i inszich naboznich męzow" ôd Szymona Krofeya ze roku 1586. Uoficjalno pisano forma kaszubskij godki je ewolucyjōm abecadła, co go zapropōnowoł we 1879 Florian Ceynowa, we wydanyj we Poznaniu kśōnżce "Zarés do Grammatiki Kašébsko-Słovjnskiè Mòvé". Podszukowocz kaszubskij godki Friedrich Lorentz wykozoł we tyj mołwie 47 głoskōw, kere dzisio zapisuje sie 34 literami. Użycie. Zasiyng kaszubskij godki ôd downa sie zmyńszo. Postrzōd tajle godkoznawcōw we Polsce durch je popularny majnōng, iże kaszubsko godka to je jyno djalekt polskij godki. We roku 2003 kaszubsko godka dostała trziliterowy miyndzynorodowy kod CSB podug normy ISO 639-2. Terozki we Polsce istnije poradzieśōnt szkołōw, we kerych bajtle uczōm sie kaszubskij godki jak cudzyj a dwie, w kerych proces uczynio je kludzōny po kaszubsku. Ôd 2005 roku je możebność zdowanio w nij matury. Po kaszubsku durkowane sōm cajtōngi a kśōnżki, eymitowane sōm radyjowe a telewizyjne programy. Podug Zakōnu ô norodowych i etnicznych myńszościach a regiōnalnyj godce ze 2005 roku idzie kaszubskij godki używać przed ôrganami gminu jak pōmocnicznyj godki – piyrszo skorzistała z tyj ôpcyje gmina Parchowo. Kaszubski alfabet. Ôficjalny kaszubski alfabet, ustalōny we 1996, mo take litery: Aa Ąą Ãã Bb Cc Dd Ee Éé Ëë Ff Gg Hh Ii Jj Kk Ll Łł Mm Nn Ńń Oo Òò Óó Ôô Pp Rr Ss Tt Uu Ùù Ww Yy Zz Żż Djalekta. Wyrōżnio sie sztyry djalektalne skupiny, w kerych je cuzamyn wele 50 gwarōw: Pōłnocny (pucki krys a pōłnocno tajla wejherowskigo) Strzodkowy (kartuski a połedniowo tajla wejherowskigo) Połedniowo-schodni (teryny na połednie ôd Kościerziny) Połedniowo-zachodni (uokolice Borziszkōw, Brzeźna Szlacheckigo chojnickim krysie a pora wsi we bytowskim). Tajlowe utrzimaniy formy TarT ze prasłowiańskigo TărT,: ntp. kasz: gard, parmiń, szl: grōd, prōmiyń. Zmiynkczōno spōłgłoska bez ar, ntp. kasz: cwiardi, czwiôrtk, szl: twardy, sztwortek Niyma "ruchōmego" e, ntp. kasz: pòrénk, kùńc, szl: poranek, kōniec Stwardniyniy "ś, ź, ć, dź", ntp. kaš: swiat, zëma, zymia, rodzëc pl: świat, zima, ziymia, rodzić Tajlowe utrzimaniy formy TłoT na placu ślōnskigo TleT, np.: młoc, płoc, szl: mleć, pleć Zachowaniy ruchōmego akcyntu we pōłnocnym djalekcie Inicjalny akcynt we połedniowych djalektach Bajszpil (Uojczynasz). <poem>Òjcze nasz, jaczi jes w niebie, niech sã swiãcy Twòje miono, niech przińdze Twòje królestwò, niech mdze Twòja wòlô jakno w niebie tak téż na zemi. Chleba najégò pòwszednégò dôj nóm dzysô i òdpùscë nóm naje winë, jak i më òdpùszcziwómë naszim winowajcóm. A nie dopùscë na nas pòkùszeniô, ale nas zbawi òde złégò. Amen</poem> Aleksander Labuda : "Słownik polsko-kaszubski/Słowôrz kaszëbskò-pòlsczi" Gdańsk 1981 Fryderyk Lorentz : "Gramatyka pomorska" t. 1-3 Wrocuaw 1958-1962 Bernard Sychta : "Słownik gwar kaszubskich na tle kultury ludowej." t. 1-6 Wrocuaw – Waršawa – Krakōw 1967 – 1976 Gustaw Pobłocki: "Słownik kaszubski z dodatkiem idjotyzmów chełmińskich i kociewskich", Cheumno 1887 Hanna Popowska-Taborska, Wiesław Boryś: "Słownik etymologiczny kaszubszczyzny" t.1-4 Waršawa 1994 – 2002 (Slawistyczny Ośrodek Wydawniczy ) ISBN 83-901394-9-9, ISBN 83-86619-81-3, ISBN 83-86619-28-7, ISBN 83-86619-74-0 Stefan Ramułt: "Słownik języka pomorskiego czyli kaszubskiego", Krakōw 1893 Jerzy Treder : "Język kaszubski. Poradnik encyklopedyczny. " Gdańsk 2002 ISBN 83-7326-037-4 Jan Trepczyk : "Słownik polsko-kaszubski" t. 1-2 Gdańsk 1994 ISBN 83-85011-73-0 1536 Kronika T. Kantzowa o wendyjskich ludach zwanych Wendami a między nimi Kaszuby. "Chronik von Pommern in Hohdeutscher, hrsg. v. G. Gaebel, Stettin 1897." 1586 "Duchowne piesnie D. Marcina Luthera y ynßich naboznich męzow. Zniemieckiego w Slawięsky ięzik wilozone Przes Szymana Krofea... w Gdainsku: przes Jacuba Rhode", Tetzner 1896: ze przekładu bytowskigo pastora S. Krofeja, Słowińca ze Dōmbio 1643 "Mały Catechism D. Marciná Lutherá Niemiecko-Wándalski ábo Slowięski to jestá z Niemieckiego języká w Słowięski wystáwiony na jáwnosc wydan..., w Gdaińsku przes Jerzego Rhetá", Gdańsk 1643. Pastor smoudziński M. Mostnika "(Michał Pontanus)", rodym ze Słupska. "Perykopy smołdzinskie", ôpracowane a wydane ôd Friedhelma Hinze, Berlin "(schodni)" 1967 "Śpiewnik starokaszubski", ôpracowany a wydany ôd Friedhelma Hinze, Berlin "(schodni)" 1967 "Przysięgi słowińskie z Wierzchocina" Kaszubsko Wikipedyjo Projekt swobodniy dostympnygo dykcjōnorza kaszubskigo Kaszubske Werksztaty Literacke Òdroda ònlajn – kaszubski cajtōng internecowy serwis Nasze Kaszuby serwis Kaszubia.com Kaszubsko katygoryjo Ôdymkniyntygo Kataloga ODP Muzyjōm Szrajbowanio a Muzyki Kaszubsko-Pōmorskij we Wejherowie Kaszubi.pl – ôficjalno zajta ZK-P Cassubia Slavica Projekt Rastko Kaszuby Radio Kaszëbë – piyrsze radyjo pō kaszubsku Kaszubski Linux